da da da nn en da da da da da da da nl da de hu da da da en de sv en de da de da sv de da da da en en da da da da da da en en da da sv da da de da da sv de da fr de da nb nb da da pt en da da da nb da da da da sv da da nb da da nb de nb de fr es da de da ms fr it da ru da es en tr en es da da tr nl tr da da en da en
Trapholt ∕ Presse ∕ JULEMARKED PÅ TRAPHOLT MED KUNSTHÅNDVÆRK OG DESIGN I SÆRKLASSE
JULEMARKED PÅ TRAPHOLT MED KUNSTHÅNDVÆRK OG DESIGN I SÆRKLASSE
Trapholts populære julemarked tiltrækker hvert år udstillere og besøgende fra hele landet. I år præsenterer 55 særligt udvalgte kunsthåndværkere og designere deres unikke produkter – midt i Trapholts smukke arkitektur.
Kunsthåndværkere og designere fra hele landet udstiller og sælger unikke julegaver i træ, læder, tekstil, keramik, smykker, papir og glas på Trapholts julemarked i weekenden 1.-2. december 2018. Trapholt har nøje udvalgt udstillerne for at sikre markedets høje kvalitet og variation, og gæsterne vil i år se en fin blanding af nye unge talenter samt anerkendte kunsthåndværkere fra tidligere år.
Maria Vallø Strauss, arrangementsansvarlig på Trapholt, siger:
– Glæden ved vores julemarked er muligheden for at møde kunstnerne og høre om de tanker og processer, der ligger bag produkterne. Blandt udstillerne oplever vi i år en gennemgående bølge af bæredygtighed og fokus på solidt kunsthåndværk.
Foruden kunsthåndværkerne og designerne byder julemarkedet på stemningsfyldt live julejazz, hvid gløgg, æbleskiver og brunch og julemarkedets gæster – store som små – kan lave Kay Bojesen sprællemænd i den kreative workshop.
Gæsterne kan naturligvis også gå på opdagelse i resten af Trapholt og opleve den populære udstilling ’Kay Bojesen – Humøret i dansk design’, ’Danish Modern’ udstillingen om Nanna Ditzel samt den permanente Richard Mortensen udstilling.
Ønsker man flere oplevelser og et særligt indblik i dansk design, er der mulighed for at fuldende dagen med en guidet introduktion til Arne Jacobsens Kubeflex sommerhus.
Julemarkedets åbningstid og entré:
1. og 2. december 2018  kl. 10-17. Entrébillet 55 kroner, der også giver fri adgang til resten af museet.
Guidede omvisninger i Arne Jacobsens sommerhus kl. 11, 13 og 15 af ca. ½ times varighed.
Café Trapholt serverer brunch, æbleskiver og hvid gløgg. Bordreservation anbefales på telefon: 7552 2231.
For yderligere information, kontakt venligst
Maria Vallø Strauss, arrangementansvarlig,
E: mstra@trapholt.dk, M: 2036 0539
Bettina Aude Parastar, presse- og kommunikationsansvarlig,
E: beap@trapholt.dk, M: 2974 1820
+45 76 30 05 30
Dette felt er til validering og bør ikke ændres.